
ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 


Έγκριση πολεοδομικής μελέτης τμήματος της πολεοδο¬ 
μικής ενότητας «Καλύβια - Ομόνοια» (Π.Ε. 12) του Δή¬ 
μου Σερρών (Ν. Σερρών). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

. 1. Τις διατάξεις των άρθρων 6 (παρ. 1 και 4), 6 (παρ. 1, 
4, 5 και 6) και 7 (παρ. 1,2 και 4) τού Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33) όπως το άρθρο 6 τροποποιή¬ 
θηκε με την παρ. 2 του άρθρουθτουΝ. 1512/1985 «Τρο¬ 
ποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών» (Α' 4). 

2. Τις διατάξεις των άρθρων 1,2,3,9,11,29 και 70 του 
Ν. Δ/τος της 17.7.1923 «Περί σχεδίων πόλεων κλπ.» (Α' 
228) όπως μεταγενέστερα τροποποιήθηκαν και συμπλη¬ 
ρώθηκαν. 

3. Τις διατάξεις των άρθρων 6, 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1, 2, 3) του 

Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (Ο.Κ.Χ.Ε.) και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν. 1577/1985 «Γ.Ο.Κ.» και 
άλλες σχετικές διατάξεις» (Α' 91). 

4. Τις διατάξεις του άρθρου 23 παρ. 1 εδ. ιδ τού Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 85695/4966/6.9.1991 απόφαση του Υπουργού 
Περιβάλλοντος Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) του Δή¬ 
μου Σερρών» (Ν. Σερρών) (Δ' 704). 

6. Την 94358/6083/1991 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «χαράκτη^ 
ρισμός ως πυκνοδομημένου τμήματος της πολεοδομικής 
ενότητας «Καλύβια - Ομόνοια» (Π.Ε. 12) του Δήμου Σερ¬ 
ρών (Ν. Σερρών)». 

7. Τις 744/1988 και 851 /1991 ^/νωμοδοτήσεις του Δη¬ 
μοτικού Συμβουλίου Σερρών. 

8. Την 126/πρακτ. 20/1989 γνωμοδότηση του Συμβου¬ 
λίου Χωροταξίας Οικισμού και Περιβάλλοντος Ν. Σερ- 
ρών. 

9. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του Δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

10. Τις 719/1991 και 303/1993 γνωμοδοτήσεις του 
Συμβουλίου της Επικράτειας με πρόταση του Υπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

1. Εγκρίνεται το πολεοδομικό σχέδιο τμήματος της πο¬ 
λεοδομικής ενότητας «Καλύβια - Ομόνοια» (Π.Ε. 12) του 
Δήμου Σερρών (Ν. Σερρών) ως εξής: 

α) Του τμήματος της που είναι οικισμός προϋφιστάμε- 
νός του έτους 1923 και έχει χαρακτηρισθεί ως πυκνοδο- 
μημένο με την υπ’ αριθ. 94358/6083/1991 απόφαση του 
Υπουργού Περιβάλλοντος Χωροταξίας και Δημοσίων Έρ¬ 
γων εγκρίνεται με τις διατάξεις του Ν. Δ/τος της 
17.7.1923. 

β) Του λοιπού τμήματός της που είναι αραιοδομημένο 
και αδόμητό με τις διατάξεις του Ν. 1337/1983. 

γ) Καθορίζονται στις παραπάνω περιοχές (παρ. α και β) 

οικοδομήσιμοι χώρου, οδοί, πεζδδρομοι, κοινόχρηστοι χώ¬ 
ροι, χώροι πρασίνου, χώρος παιδικού σταθμού και νηπια¬ 
γωγείου, παιδικής χαράς, Ιερού Ναού, 

όπως φαίνονται στα σχετικά τέσσερα (4) χρωματισμένα 
πρωτότυπα διαγράμματα σε κλίμακα 1:1000 που θεωρή¬ 
θηκαν από το Προϊστάμενο της Διεύθυνσης Τοπογραφι- 
κών Εφαρμογών με την 71047/1993 πράξη του και που 
αντίτυπά τους σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών των οποίων το 
πολεοδομικό σχέδιο εγκρίνεται με την παρ. 1 β του άρθρου 
1 του παρόντος και καθορίζονται οι όροι και περιορισμοί 
δόμησης της περιοχής της οποίας το σχέδιο εγκρίνεται με 
την παρ. 1 α του άρθρου 1 του παρόντος διατάγματος. 

Άρθρο 3 

Στους οικοδομήσιμους χώρους της παραπάνω περιοχής 
επιτρέπονται οι χρήσεις αμιγούς κατοικίας όπως προσδιο¬ 
ρίζονται με το άρθρο 2 του από 23.2.1987 Π. Δ/τος (Δ' 
166). 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στις περιοχές των οποίων εγκρίνεται το σχέδιο 
επιβάλλεται προκήπιο πλάτους τριών (3) και πέντε (5) μέ¬ 
τρων, όπως φαίνεται στα ίδια διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται ως εξής: 

1. Ελάχιστο πρόσωπο: δέκα τέσσερα (14.00) μέτρα. 

Ελάχιστο εμβαδόν: τετρακόσια (400.00) τ. μέτρα. 

2. Κατά παρέκκλιση της προηγουμένης παραγράφου 
θεωρούνται άρτια και οικοδομήσιμα: 

α) Τα οικόπεδα που επίμπτουν στο πυκνοδομημένο 
τμήμα του οικισμού προ του έτους 1923 εφόσον: 

- στις 13.3.1981 ημέρα δημοσίευσης του από 2.3.1981 
Π. Δ/τος (Δ' 138) είχαν: 

Ελάχιστο πρόσωπο: δώδεκα (12,00) μέτρα 

Ελάχιστο εμβαδόν: τριακόσια (300,00) τ. μέτρα 


- στις 25.7.1979 ημέρα δημοσίευσης του από 19.7.1979 
Π. Δ/τος (Δ' 401) είχαν: 

Ελάχιστο πρόσωπο: οκτώ (8,00) μέτρα 

Ελάχιστο εμβαδόν: εκατόν πενήντα (150,00) τ. μέτρα. 

Τα οικόπεδα τα οποία εμπίπτουν στα αραιοδομημένα 
τμήματα και τα οποία προκύπτουν από την οριστική πράξη 
εφαρμογής της πολεοδομικής μελέτης ή προέρχονται από 
τις εισφορές σε γη σύμφωνα με το άρθρο 8 του Ν. 1337/ 
1983 και έχουν: 

Ελάχιστο πρόσωπο: οκτώ (8,00) μέτρα 

Ελάχιστο εμβαδόν: εκατόν πενήντα (150,00) τ. μέτρα. 

3. Επί πλέον των προϋποθέσεων των παραγράφων 1 και 
2 απαιτείται όπως το οικοδομήσιμο τμήμα των οικοπέδων 
εγγράφεται κάτοψη κτιρίού με: 

- ελάχιστη επιφάνεια: πενήντα (50) τ.μ. και 

- ελάχιστη πλευρά: πέντε (5) μέτρα 

4. Μέγιστο ποσοστό κάλυψης: εξήντα τοις εκατό (60%) 
της επιφανείάς τους, και για τα οικόπεδα που εμπίπτουν 
στο πυκνοδομημένο τμήμα του οικισμού προ του έτους 
1923 και έχουν εμβαδόν μικρότερο των 300 τ.μ.: εβδομή¬ 
ντα τοις εκατό (70%) της επιφανείας τους. 

5. Συντελεστής δόμησης: οκτώ δέκατα (0.8), και για τα 
οικόπεδα που εμπίπτουν στο πυκνοδομημένο τμήμα του 
οικισμού προ του έτους 1923 και έχουν εμβαδόν μικρό¬ 
τερο των 300 τ.μ.: ένα (1) εφόσον η συνολική επιφάνεια 
ορόφων δεν υπερβαίνει τα διακόσια σαράντα (240,00) τ.μ. 

6. Μέγιστο επιτρεπόμενο ύψος των κτιρίων: επτά και 
μισό (7,50 μ.). 

7. Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης ύψους 1,50 μ. και κλίσης 
35%. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΟΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

( 2 ) 

Τροποποίηση του εγκεκριμένου ρυμοτομικού σχεδίου 
Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 29 και 70 του Ν. Δ/τος 
της 17.7.1923 «Περί σχεδίων πόλεων κ.λπ.» (Α' 228) 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις του άρθρου 23 (παρ. 1 εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 99 (παρ. 3) του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως τροποποιήθηκε με το άρθρο 7 
(παρ. 2) του Ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α' 94). 

4. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

5. Την 578/1991 γνωμοδότηση του Δημοτικού Συμβου¬ 
λίου Αθηνών. 

6. Την 4/συν 6η/19921 γνωμοδότηση της Εκτελεστι¬ 
κής Επιτροπής του Οργανισμού Αθήνας. 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 


αυτού του Δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

8. Τις 231/1992 και 308/1993 γνωμοδοτήσεις του 
Συμβουλίου της Επικρατείας με πρόταση του Υφυπουρ¬ 
γού Περιβάλλοντος Χωροταξίας και Δημοσίων Έργων, 
αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου Αθηνών στο 57 κοινόχρηστο χώρο της περιο¬ 
χής 51 (Παγκράτι) και ειδικότερα τροποποιείται το περί¬ 
γραμμα του Ιερού Ναού «Προφήτη Ηλία» που καθορί¬ 
σθηκε με το από 16.2.1951 Β. Δ/γμα (Α' 55) όπως φαίνε¬ 
ται με κόκκινη γραμμή και στοιχεία Α. Β. Γ. Δ. Ε. Ζ. Η. θ. I. 
Κ. Λ. Μ. Ν. Ξ. Ο. Π. Ρ. Σ. Τ. Υ. Α στο σχετικό πρωτότυπο 
διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 72176/1993 πράξη του και που αντίτυπο του σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΒΟΥΛΓΑΡΑΚΗΣ 

ΑΠΟΦΑΣΕΙΣ 

Αριθ. 6793/οικ. (3) 

Τροποποίηση του ρυμοτομικού σχεδίου πόλης Χρυσούπο- 
λης Ν. Καβάλας στην οδό Ποντιάδος στο Ο.Τ. Φανα¬ 
ριού Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κω¬ 
μών του Κράτους» όπως τροποποιήθηκε και συμπληρώ¬ 
θηκε μέχρι σήμερα. 

2. Το Ν.Δ. 1018/1971 και του Α.Ν. 314/1968, όπως 
τροποποιήθηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1985 Έγκριση 
τροποποιήσεων σχεδίων πόλεων και καθορισμός όρων δό¬ 
μησης από τους Νομάρχες. 

4. Την 672/23.1.1989 (ΦΕΚ 54Δ789) απόφαση Νο¬ 
μάρχη Καβάλας για την αναθεώρηση του σχεδίου πόλης 
Χρυσούπολης. 


5. Την υπ' αριθμ. 72/1992 απόφαση του Δημ. Συμβου¬ 
λίου Χρυσούπολης. 

6. Την υπ’ αριθμ. 6/147/12.4.1993 γνωμοδότηση του 
Συμβ. Χ.Ο.Π. Ν. Καβάλας, αποφασίζουμε: 

1. Εγκρίνεται η τροποποίηση του εγκεκριμένου σχεδίου 
της πόλης Χρυσούπολης στην οδό Ποντιάδος Ο.Τ. Φανου¬ 
ρίου όπως φαίνεται στο συνημμένο στην απόφαση διά¬ 
γραμμα που θεωρήθηκε από τον πρ/νο ΤΠ και Π.Ε. Ν. Κα¬ 
βάλας. 

2. Η απόφαση αυτή δεν επιβαρύνει τον προϋπολογισμό 
του οικείου Ο.Τ.Α. 

3. Η απόφαση αυτή με το διάγραμμα να δημοσιευθεί 
στην Εφημερίδα της Κυβερνήσεως και ισχύει από την 
ημέρα της δημοσίευσης. 

Καβάλα, 21 Ιουνίου 1993 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 

Αριθ. 27161/363 , (4) 

Τροποποίηση του εγκεκριμένου ρυμοτομικού σχεδίου Βό¬ 
λου - Ν. Μαγνησίας στο Ο.Τ. 1533 α. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
πόλεων και κωμών του Κράτους» όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του υπ' αριθ. 183/86 Π. Δ/τος. 

5. Το από 19.12.86 Π. Δ/γμα (ΦΕΚ 275Δ/27.3.87) με 
το οποίο εγκρίθηκε η πολεοδομική μελέτη των Βορείων 
του Δήμου Βόλου. 

6. Την υπ' αριθ. 93/1992 απόφαση Δημοτικού Συμβου¬ 
λίου Βόλου με την οποία γνωμοδοτεί για την τροποποίηση 
του εγκεκριμένου ρυμοτομικού σχεδίου Βόλου. 

7. Την μια (1) ένταση που υποβλήθηκε κατά της 93/ 
1992 απόφασης Δημοτικού Συμβουλίου Βόλου. 

8. Την υπ’ αριθ. 286/92 νέα απόφαση Δημοτικού Συμ¬ 
βουλίου Βόλου με την οποία απορρίπτει την παραπάνω έν¬ 
σταση με το αιτιολογικό ότι, στερείται αντικειμένου και 
στοιχειώδους αιτιολόγησης; 

9. Την υπ' αριθ. 10/1.6.93 θέμα Ιον γνωμοδότηση του 
Συμβουλίου Χωροταξίας Οικισμού και Περιβάλλοντος Ν. 
Μαγνησίας με την οποία κάνει δεκτή την εισήγηση του ΤΠ 
και ΠΕ Ν. Μαγνησίας για την τροποποίηση του εγκεκριμέ¬ 


νου ρυμοτομικού σχεδίου των Βορείων Συνοικιών του Δή¬ 
μου Βόλου, με την προϋπόθεση να κοινοποιηθεί στον με¬ 
λετητή της πράξης εφαρμογής, μετά την έγκριση της πρά¬ 
ξης εφαρμογής, αποφασίζουμε: 

Εγκρίνουμε την τροποποίηση του εγκεκριμένου ρυμο¬ 
τομικού σχεδίου των Βορείων συνοικιών του Δήμου Βόλου 
στο ΟΤ 1533α για την μετατροπή τμήματος του χώρου 
που βρίσκεται μεταξύ των οδών Απόλλωνος και Ορμινίου, 
ιδιοκτησίας της Εκκλησίας «Εισόδια της Θεοτόκου», Ανω 
Βόλου, από χώρο αθλητικών εγκαταστάσεων και τον χα¬ 
ρακτηρισμό αυτού του χώρου, ως χώρου ανέγερσης Σχο¬ 
λείου, όπως ειδικότερα απεικονίζεται στο πρωτότυπο το- 
πογραφικό διάγραμμα με κλίμακα 1:1000, που έχει θεω¬ 
ρηθεί από την Προϊσταμένη του Τμήματος Πολεοδομίας 
και Πολεοδομικών Εφαρμογών στις 8.7.1993 και αποτε¬ 
λεί αναπόσπαστο μέρος της απόφασης αυτής. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σης. 

Αμέσως μετά τη δημοσίευση της παρούσης στην Εφη¬ 
μερίδα της Κυβερνήσεως, ακριβές αντίγραφο του πρωτό¬ 
τυπου τοπογραφικού διαγράμματος που την συνοδεύει, 
θα αναρτηθεί στον πίνακα ανακοινώσεων του ΤΠ και ΠΕ 
του Ν. Μαγνησίας επί Ιδήμερον, για να λάβουν γνώση οι 
ενδιαφερόμενοι. 

Βόλος, 7 Ιουλίου 1993 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 









